CELEX: 22018D1989
Language: lv
Date: 2018-12-04 00:00:00
Title: ES un KTV Apvienotās komitejas Lēmums Nr. 1/2018 (2018. gada 4. decembris) attiecībā uz uzaicinājumu Apvienotajai Karalistei pievienoties Konvencijai par preču tirdzniecības formalitāšu vienkāršošanu [2018/1989]

14.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 317/56
               
            
         ES UN KTV APVIENOTĀS KOMITEJAS LĒMUMS Nr. 1/2018
         (2018. gada 4. decembris)
         attiecībā uz uzaicinājumu Apvienotajai Karalistei pievienoties Konvencijai par preču tirdzniecības formalitāšu vienkāršošanu [2018/1989]
         APVIENOTĀ KOMITEJA,
         ņemot vērā 1987. gada 20. maija Konvenciju par preču tirdzniecības formalitāšu vienkāršošanu (1) un jo īpaši tās 11. panta 3. punktu,
         tā kā:
         
                     (1)
                  
                  
                     Saskaņā ar Konvencijas par preču tirdzniecības formalitāšu vienkāršošanu (“konvencija”) 11. panta 3. punktu Apvienotajai komitejai, kas izveidota ar minēto konvenciju, ar lēmumu jāpieņem uzaicinājumi trešām valstīm pievienoties minētajai konvencijai
                  
               
                     (2)
                  
                  
                     Lielbritānijas un Ziemeļīrijas Apvienotā Karaliste (“Apvienotā Karaliste”) ir paudusi vēlmi pievienoties konvencijai kā atsevišķa Līgumslēdzēja puse, sākot no dienas, kad konvenciju vairs nepiemēro ne Apvienotajai Karalistei, ne tās teritorijā.
                  
               
                     (3)
                  
                  
                     Preču apmaiņa ar Apvienoto Karalisti tiktu uzlabota, ja tiktu vienkāršotas formalitātes, kas skar tirdzniecību starp Apvienoto Karalisti un Eiropas Savienību, Islandes Republiku, bijušo Dienvidslāvijas Maķedonijas Republiku, Norvēģijas Karalisti, Serbijas Republiku, Šveices Konfederāciju un Turcijas Republiku.
                  
               
                     (4)
                  
                  
                     Šādas uzlabošanas panākšanai ir lietderīgi uzaicināt Apvienoto Karalisti pievienoties konvencijai.
                  
               
                     (5)
                  
                  
                     Būtu jāgādā, ka Apvienotās Karalistes pievienošanās konvencijai ir spēkā tikai no dienas, kad konvencija vairs nav piemērojama Apvienotajai Karalistei kā Eiropas Savienības dalībvalstij, vai, ja Eiropas Savienība un Apvienotā Karaliste vienojas par pārejas režīmu, saskaņā ar kuru konvencija būtu piemērojama Apvienotajai Karalistei un tās teritorijā, – no dienas, kad beidzas šāds pārejas režīms,
                  
               IR PIEŅĒMUSI ŠO LĒMUMU.
         
            1. pants
            Apvienotā Karaliste tiek uzaicināta pievienoties konvencijai saskaņā ar konvencijas 11.a pantu no dienas, kad tā vairs nav Eiropas Savienības dalībvalsts, vai no dienas, kas beidzas jebkāds pārejas režīms starp Eiropas Savienību un Apvienoto Karalisti, saskaņā ar kuru konvencija būtu piemērojama Apvienotajai Karalistei un tās teritorijā.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2018. gada 4. decembrī
            
               
                  Apvienotās komitejas vārdā –
               
               
                  priekšsēdētājs
               
               Philip KERMODE
            
         
         
            (1)  OV L 134, 22.5.1987., 2. lpp.